Hobro IK må drage hjem fra FC København og Parken med et 3-1 nederlag i bagagen. Nordjyderne kom ellers stærkt fra start, da Edgar Babayan allerede efter fire minutter bragte Hobro IK foran med 0-1. Det var københavnerne dog ikke sene til at få ændret på, da stortalentet Robert Skov otte minutter senere udlignede til 1-1. Hobro kæmpede videre og holdt 1-1 stillingen helt til pausen. Det var dog FCK, der kom bedst i gang efter pausen, og efter 56 minutter scorede FCK til 2-1. Kort før slutfløjt blev kampen lukket, da FCK i det 85. minut scorede til 3-1. Nederlaget betyder, at Hobro IK ender på Superligaens næstsidsteplads, og de skal helt som forventet kæmpe for at ungå nedrykning fra landets bedste fodboldrække.
Hobro IK blev sat til vægs af FC København, da de søndag aften spillede sidste rundt i Superligaens Grundspil.